b'\n_START_ARTICLE_\nAd\xc3\xbbnaic\n_START_PARAGRAPH_\nAd\xc3\xbbnaic eli "L\xc3\xa4nnen kieli" on yksi fantasiakirjailija J. R. R. Tolkienin kehitt\xc3\xa4mist\xc3\xa4 keinotekoisista kielist\xc3\xa4. Se oli N\xc3\xbamenorin ihmisten kieli ja Kolmannen Ajan yhteiskielen, westronin, edelt\xc3\xa4j\xc3\xa4.\n_START_SECTION_\nFiktiivinen historia\n_START_PARAGRAPH_\nAd\xc3\xbbnaic kehittyi B\xc3\xaborin ja Hadorin huoneiden puhumasta kielest\xc3\xa4, taliskasta. Kun edain sapuivat Beleriandiin, he opettelivat sindarin kielen ja ottivat siit\xc3\xa4 muutamia sanoja omaan k\xc3\xa4ytt\xc3\xb6\xc3\xb6n. T\xc3\xa4m\xc3\xa4n my\xc3\xb6t\xc3\xa4 taliska kehittyi pohjaksi sek\xc3\xa4 ad\xc3\xbbnaicille ett\xc3\xa4 rohirrimin ja Laakson ihmisten kielille._NEWLINE_Kieli oli jo ennest\xc3\xa4\xc3\xa4n sekoitus taliskaa, sindaria, khuzdulia ja avarin kieli\xc3\xa4. Kun N\xc3\xbamenorin ihmiset alkoivat rakentaa Keski-Maahan linnoituksia ja satamia, ad\xc3\xbbnaic alkoi hitaasti ottaa vaikutteita my\xc3\xb6s quenyasta ja sek\xc3\xa4 n\xc3\xbamenorilaisia v\xc3\xa4h\xc3\xa4isempien ihmisten kielist\xc3\xa4. Toisen Ajan lopussa Elendilin johtamat N\xc3\xbamenorin tuhosta selvinneet ihmiset hylk\xc3\xa4siv\xc3\xa4t t\xc3\xa4m\xc3\xa4n kielen, mutta kielest\xc3\xa4 olivat kehittyneet Kolmannella Ajalla yhteiskieleksi muodostuneen westronin murteet, jotka he vuosisatojen kuluttua ottivat itsekin k\xc3\xa4ytt\xc3\xb6\xc3\xb6n.'